डिजिटल भारत मोहिमेन शिकोवप शिकपाच्या प्रक्रियेंत आयसीटीचो चडांत चड उपेगाचो प्रसार केलां. ईपाठशाला, जो भारत सरकारच्या मनीस संसाधन उदरगत मंत्रालय आनी राष्ट्रीय शिक्षणीक संशोधन आनी प्रशिक्षण मंडळाचो (एनसीईआरटी) जोड उपक्रम आसा, सगली शिक्षणीक ई-संसाधनां तयार केल्यात आनी ताचो प्रसार करतात. तातूंत विद्यार्थी, शिक्षक, पालक, संशोधक आनी शिकोवपी हांचे खातीर पाठ्य पुस्तकां, ऑडियो, व्हिडीयो, नेमाळे, आनी हेर विवीध छापीत आनी छापूंक नाशिल्ल्या सामुग्रीचो आसपाव आसा.
विद्यार्थी, शिक्षक, शिकोवपी आनी पालक वेगवेगळ्या भोव तंत्रगिन्याना वरवीं ई-पुस्तकां पळोवंक शकता ते म्हळ्यार मोबायल फोन आनी टॅबलेट (ईपब) आनी लॅपटॉप आनी संगणका वरवीं संकेतथळ (फ्लिपबूक). ईपाठशाला उपेगकर्त्याक तांच्या उपकरणाचेर जाता तितली पुस्तकां दवरपाक दिता. ह्या पुस्तकांची वैशिश्टां उपेगकर्त्यांक निवडप, जूम करप, बूकमार्क करप, हायलायट करप, दुसऱ्याकडेन शॅर करप आनी डिजिटल पद्दतीन नोट तयार करपाक दिता.
ईपाठशाला मोबायल एप उपलब्ध आसा, एन्ड्रॉयड, आयओएस आनी विंडोज मंचाचेर हो मोबायल एप उपलब्ध आसा, चडांत चड लोकांमेरेन पावपाक आनी पाठ्यपुस्तकां आनी हेर ई-पुस्तकांचो आसपाव तातूंत आसा. ई-पब 3.0 आनी फ्लिपबूक अशा स्वरूपांत इंग्लीश, हिंदी आनी ऊर्दु भाशांनी हो एप तयार केलां.
